વડોદરાઃ ટેક્નોલોજીનો માનવ કલ્યાણ માટે ઉપયોગ થાય છે ત્યારે વિજ્ઞાનનો હેતુ સાર્થક થાય છે. ટેક્નોલોજીની શક્તિ અને માનવની ઈચ્છાશક્તિ જ્યારે ભેગાં થાય છે ત્યારે જનકલ્યાણ માટે નવા સર્જનનાં વધામણાં થાય છે. છોટા ઉદેપુરનાં એ દર્દીએ અકસ્માતમાં પગ તો ગુમાવ્યો પરંતુ એક ડોક્ટરની મહેનત અને બુદ્ધિએ દર્દીને પોતાનાં પગે ચાલતો કરી દીધો. એટલું જ નહીં આ ઘટનાએ તબીબી જગતમાં નવો આયામ ઊભો કરી દીધો.